b'\n_START_ARTICLE_\nGeorgij Nefjodovi\xc4\x8d Zaharov\n_START_SECTION_\n\xc5\xbdivljenjepis\n_START_PARAGRAPH_\nLeta 1930 je vstopil v 7. vojnoletalsko pilotsko \xc5\xa1olo v Stalingradu, nakar je bil dodeljen 109. lete\xc4\x8di eskadrilji (Kijevska lete\xc4\x8da brigada)._NEWLINE_Med drugo kitajsko-japonsko vojno je dosegel 2 zra\xc4\x8dni zmagi._NEWLINE_V sestavi eskadrilje Palancar je od novembra 1936 do januarja 1937 sodeloval v \xc5\xa1panski dr\xc5\xbeavljanski vojni, kjer je dosegel 6 samostojnih in \xc5\xa1e 4 skupinske zra\xc4\x8dne zmage._NEWLINE_Med drugo svetovno vojno je bil sprva u\xc4\x8ditelj v 43. IADi (do novembra 1941), nato v letalski \xc5\xa1oli v Ulan-Udeju (do decembra 1942), nakar je bil preme\xc5\xa1\xc4\x8den v 303. IADi, kjer je ostal do konca vojne._NEWLINE_Med veliko domovinsko vojno, kot re\xc4\x8dejo Rusi drugi svetovni, je letal na I-15 Cato, I-152, I-16, La-5F in Jak-3, s katerimi je poletel v 153 bojnih poletov, od tega se je zapletel v 48 zra\xc4\x8dnih bojev in dosegel 10 zra\xc4\x8dnih zmag._NEWLINE_Po vojni je ostal v letalstvu, upokojil se je leta 1960.'